《拟忼慨歌送智泓禅者归北山旧隐》
清代·成鹫

丛林可住而不可住也，深山不可住而可住也。丛林而可住者，可饭次第，香花络绎，利养富庶。

其不可住者，人我山高，生死海阔，尘牢狱固。去而入山，苦无闻见，胼手胝足以作务。

深山安可住也，然与鹿豕为徒，猿鹤为侣。出则笠雨蓑风，耕田种芋。

入则息影松阴，安禅衡宇。不知有名，焉知毁誉。不知有利，焉知积聚。

深山不可不住也。君不见智泓智者薄善知识而不为，向北山之北而归去。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。